Սերգեյ Մովսիսյան
Սերգեյ Մուշեղի Մովսիսյան (), հայ շախմատիստ, գրոսմայստեր (1997 թ.), Հայաստանի հավաքականի կազմում՝ 40-րդ շախմատային օլիմպիադայի (2012 թ.) և 8-րդ շախմատի համաշխարհային առաջնության (2011 թ.) հաղթող։

Կենսագրություն 
Ծնվել է 1978 թվականին Թբիլիսիում։ 1994 թ. տեղափոխվել է Չեխիա ծնողների մոտ։ 2002 թվականից մինչև 2010 թ. հանդես է եկել Սլովակիայի կողմից։

Բազմաթիվ մրցաշարերի հաղթող՝ Բեռլին (1993 թ., 1-2-րդ տեղեր), Լիտեմիսլե (1995 թ.), Տրենչինե (1995 թ.), Սալա (1995 թ.), Պարդուբիցե (1995, 1998 թթ.), Զլինե (1995 թ., 1-2-րդ տեղեր), Համբուրգ (1997 թ.), Լինզարոտ (1999 թ.), Պրագե (1999 թ.), Սարաևո (2002, 2007 թթ.), Չիգոնի հուշամրցաշար Սանկտ Պետերբուրգ (2007 թ.), Վեյկ ան Զեյ (2008 թ., մրցաշար B)։ Չորս շախմատային օլիմպիադաների մասնակից (2 անգամ Չեխիայի թիմի կողմից և 2 անգամ էլ Սլովակիայի)։ 2011 թ. հունվարի 1-ի դրությամբ Էլոյի գարծակիցը 2751 (26-րդ է աշխարհում և 2-րդ Հայաստանի շախմատիստների մեջ)։ Առավելագույն գործակիցը 2751 (հունվար, 2009 թ.)։ Տիրապետում է ինը լեզուների։

Հանդես է եկել հետևյալ երկրների կողմից՝

Վարկանիշի փոփոխության գրաֆիկ

Մրցանակներ 
 Մովսես Խորենացու մեդալ (2011 թ.):
 Պատվո շքանշան (2012 թ.)

Ծանոթագրություններ

Արտաքին հղումներ 
 Սերգեյ Մովսիսյանի անձնական քարտը ՖԻԴԵ-ի կայքում 
 Սերգեյ Մովսիսյանի պարտիաները 
 Սերգեյ Մովսիսյանի անձնական քարտը 365chess.com կայքում

Հայ շախմատիստներ
Հայ գրոսմայստերներ
Թբիլիսի քաղաքում ծնվածներ
Մովսես Խորենացու մեդալակիրներ
Պատվո շքանշանի ասպետներ (Հայաստան)
Պոլիգլոտներ